Specialundervisning på Vallekilde Hørve friskole

Børn med særlige behov

Formål:

Formålet med specialundervisning er, at støtte de elever, hvis behov ikke kan imødekommes i den almindelige undervisning.

Specialundervisningen er ikke et alternativ, men et supplement til den almindelige underisning.

Som for alle andre børn gælder det, at støtte det udviklingsbehov barnet har, og bygge på de potentialer, der er indenfor nærmeste udviklingszone.

Vi indstiller til specialundervisning, når eleven har:

* Specifikke faglige indlæringsvanskeligheder i centrale fag (dansk, negelsk matematik)
* Generelle indlæringsvanskeligheder, hvor den almindelige undervisning overstiger elevens præstationsmuligheder.
* Adfærdsmæssige og soc./ emotionelle problemer, som gør, at eleven ikke kan leve op til de krav skolens undervisning indebærer.
* Specifikke funktionsnedsættelser, der reducerer elevens muligheder for, at tilegne sig undervisningsindhold gennem de almindelige metoder
* AKT problemer, der forstyrrer elevens indlæring

Vi ser det som vigtigt at fremhæve, at børn med særlige behov, også er ressourcepersoner.

Undervisningen skal tage udgangspunkt i elevens ressourcer, og ikke i fejl og mangler.

Skolen arbejder målrettet med tidlig indsats, således at barnets naturlige selvværd bevares.

Ved funktionsnedsættelser arbejder vi naturligt sammen med læger/eksperter på det givne område.

Vejen til målet

Skolen arbejder med tre trins modellen, der hedder:

Almindelig undervisning/ undervisningsdifferentiering – herunder RR i de yngste klasser

Støtteforanstaltning

Specialundervisning

Møder læreren et barn med vanskeligheder, er rækkefølgen:

* Efter ekstra indsats – tydeligt nærvær fra lærer, gøres der opmærksom på problemet. Samtidig skabes yderligere undervisningsdifferentiering for pågældende elev. Samtidig indkaldes forældre og specialundervisningslærer til et møde, således at videns – og handleniveauet omkring barnet er optimalt.
* Barnet testes med skolens egne, eller standard test. Ud fra resultaterne af disse, begynder samarbejde med PPR, og deraf følgende anvisninger og midler til ekstra undervisning.
* Test viser, sammen med lærerens observationer, om der er brug for en støtteperson i klassen. I samarbejde, også med barnet, arbejdes med forskellige alternativer, således at eleven længst muligt er i det almindelige miljø.
* Alternativt skal eleven undervises i et trygt og overskueligt miljø, med timer i Læsestuen

(specialundervisning)

* Afhængigt af barnets ressourcer/ problemer / vanskeligheder – afdækket med hjælp fra PPR, iværksættes den egentlige specialundervisning.

Forud for dette, skal klasselærer skrive en skoleudtalelse, der dækker hele barnets hjemmesituation, faglighed og sociale kompetencer. Denne vedlægges den ansøgning som skrives af specialundervisnings ansvarlig person på skolen, og sendes til undervisningsministeriet, med påtegnelse fra PPR – og med forældreunderskrift, samt underskrift fra skoleleder.

*Ved ansøgning om optagelse af et barn med specifikke vanskeligheder/diagnoser, kan vi ikke være sikre på tilskud fra SU.*

*Derfor må friskolen i en given situation, se sig nødsaget til at give afslag på optagelse.*

Når eleven modtager støtte/ specialundervisning på Vallekilde Hørve friskole,

er arbejdsgangen følgende:

1. Specialundervisningen følger en fastlagt plan, som løbende justeres og evalueres
2. Planen foreskriver såvel indsatsområder, som mål for den enkelte elev.
3. Der er angivet tidsrammer for undervisningen
4. der er angivet ressourcebehov
5. Forældrene skal medinddrages, også i forhold til ansvar i forbindelse med undervisningen. Der skal laves skriftlige evalueringer to gange om året. Ved ansøgninger (november) og til sommerferie.
6. Sammen med barnet skal der føres logbog, der samtidig fungerer som information til hjemmet. Dette gælder specielt de individuelle hold.

Specialundervisningslærer har til opgave, gennem forløbet, at orientere og vejlede såvel forældre som involverede kolleger.

I mødet med en specialundervisningselev, ser skolen det som vigtigt, at lære eleven godt at kende, således at der opstår en tillid, hvorpå der kan bygges videre, og så vi finder elevens ressourcer og kompetencer. Vi vil gerne se muligheder hos barnet, og opbygge et selvværd, ved at arbejde på niveau og barnets nærmeste udviklingszone.

Herefter udarbejdes en handleplan, der beskriver vanskeligheder, metoder og mål – den egentlige ansøgning.

Ved støttefunktion i klassen, aftales med den enkelte elev, hvordan det kan foregå. Støttepersonen kan også være en ekstra ressourceperson i klassen, parat til at træde til, når der opstår vanskeligheder hos eleven. Muligheden kan også være, at overtage læreren undervisning, hvis denne bedre kan nå den støttekrævende elev.

Endelig skal man som støtteperson være den, der ved gruppearbejde, tager ansvaret for at hjælpe den svageste gruppe.

Specifikke specialundervisningstimer kan foregå på små hold, hvis eleverne er på samme faglige niveau.

Det at eleverne ofte har en skrøbelig selvfølelse, kan imødegås ved at inddrage en kammerat i undervisningen.

Specialundervisningslæreren ved, at børn der er i specialundervisningsregi, har krav på korte anvisninger, frem for krav om samarbejde.

I forhold til arbejdet med problematisk adfærd, kontakt og trivsel, skal vi arbejde med det enkelte barn. Derefter inddrages et enkelt eller flere børn, for derefter at sluse barnet tilbage i en større gruppe. Der skal samtidig arbejdes med børnene der er omkring barnet, således at der gives plads

Gennem denne proces er forældrene vigtige medspillere.